Turkish Airlines

Turkish Airlines () on vuonna 1933 perustettu Turkin kansallinen lentoyhtiö. Yhtiön kotikenttänä toimii Istanbulin lentoasema Arnavutköyn piirissä, Istanbulissa. Turkish Airlines on maailman suurin lentoyhtiö kohteiden lukumäärän perusteella. Se on myös ollut muun muassa Manchester Unitedin, FC Barcelonan ja Helsingin IFK:n sponsori.

Turkish Airlines on valittu Euroopan parhaaksi lentoyhtiöksi vuosina 2011 (9. kaikista), 2012 (7. kaikista) ja 2013 (9. kaikista).  Skytrax suoritti arvion vuonna 2012.http://www.skyscanner.fi/lentoyhtio/lentoyhtio-turkish-airlines-tk.html Myös vuonna 2015 Turkish Airlines sai Skytraxin Passenger Choice Awardsin Euroopan parhaana lentoyhtiönä (4. kaikista).

Ainakin Aasian lennoilla yhtiö käyttää perinteisiä metallisia ruokailuvälineitä liharuokien syömisen tukemiseksi: ne eivät taivu uuneissa lämmitetyissä liharuuissa, joiden tarjoilurasian kannessa on alumiininen folio. Turkish Airlinesin lusikka, haarukka ja veitsi eivät kuitenkaan ole perinteisen kovametallisia vaan lähinnä peltisiä. Yleensä 2010-luvulla eurooppalaisten lentoyhtiöiden ruokailuvälineet ovat muovisia, jotka saattavat taipua lämmitetyissä liharuuissa.

Yhtiö ilmoitti aloittavansa Airbus A330 -koneella lennot Helsinkiin. Nykyisin Turkish Airlines lentää reittiä Boeing 737- ja Airbus A321 -koneilla. Yhtiö lentää viikossa 14 vuoroa ja kapasiteetti kasvanut noin 30 %. Yhtiö ilmoitti avaavaansa reitin Rovaniemen lentoasemalle marraskuussa 2019. 

pienoiskuva|Turkish Airlinesin pääkonttori Yeşilköyssä, Istanbulissa.

 Kohteet 
Turkish Airlines lentää 155 kohteeseen, joista 32 on kotimaan lentoja. Ankaraan se lentää 106 kertaa viikossa, Izmiriin lähes 100, Antalyaan 65 ja Adanaan 55 kertaa. Turkish Airlines omistaa AnadoluJetin. Sen tärkeimmät kilpailijat ovat Atlasjet, Onur Air, Pegasus ja SunExpress.

Yhtiön solmukohta on Istanbulissa Atatürkin kansainvälinen lentoasema. Sen reittinä on myös Atlantin valtameri, jonka yli se lentää New Yorkiin, Chicagoon ja Los Angelesiin. Aasiaan se lentää muun muassa Bangkokiin, Pekingiin, Hongkongiin, Karachiin, Mumbaihin, New Delhiin, Osakaan, Souliin, Shanghaihin, Singaporeen ja Tokioon.

 Laivasto 
pienoiskuva|Turkish Airlinesin Airbus A321neo Kölnin–Bonnin lentoasemalla.
pienoiskuva|Turkish Airlinesin Airbus A330-300 lähdössä Naritan kansainväliseltä lentoasemalta.
pienoiskuva|Turkish Airlinesin Airbus A350-900 lähdössä Schipholin kansainväliseltä lentoasemalta.
pienoiskuva|Turkish Airlinesin Boeing 737-800 Star Alliancen värityksessä.
pienoiskuva|Turkish Airlinesin Boeing 737 MAX 8 
pienoiskuva|Turkish Airlinesin Boeing 777-300ER Los Angelesin kansainvälisellä lentoasemalla.
pienoiskuva|Turkish Airlinesin Boeing 787-9 San Franciscon kansainvälisellä lentoasemalla.

 Nykyinen laivasto 
Lokakuussa 2022 Turkish Airlinesin laivasto koostuu seuraavista konetyypeistä. Laivaston keski-ikä on 7,8 vuotta.

+Turkish Airlinesin laivastoKonetyyppiLukumääräTilauksiaMatkustajapaikkojaHuomautuksiaAirbus A319-1006—132Airbus A320-20011—150159Airbus A321-20066—178180194Airbus A321neo3454182Toimitukset vuoteen 2023 asti.Airbus A330-20013—220250279Airbus A330-30037—289305Airbus A350-9001114329Boeing 737-80040—151165189Boeing 737-900ER15—151169Boeing 737 MAX 8205151Boeing 737 MAX 955169Boeing 777-300ER33—349400Boeing 787-91510300Yhteensä30688

+Turkish Cargon rahtilaivastoKonetyyppiLukumääräTilauksiaHuomautuksiaAirbus A310-300F2—Airbus A330-200F10—Boeing 777F8—Yhteensä200

 Laivaston laajentaminen 

14. lokakuuta 2008 Turkish Airlines esitti yhden maailman suurimmista kaupallisten lentokoneiden hankintatarjouksista. Suunnitelma, joka sittemmin siirtyi 17. joulukuuhun 2008, oli ostaa 105 konetta, joiden hinta on noin 6 miljardia dollaria. Näistä koneista 35 oli pitkän matkan ja 70 keskipitkän matkan koneita. Turkish Airlines tulee tilaamaan nämä lentokoneet Paris Air Fairissa.
 Onnettomuudet 
 3. maaliskuuta 1974 Turkish Airlinesin lento 981 syöksyi Emeronvillen metsään Ranskassa. Kaikki koneessa olleet 346 ihmistä saivat surmansa. Onnettomuus oli aikansa pahin ennen Teneriffan lentoturmaa. Kone oli DC-10.
 25. helmikuuta 2009 Turkish Airlinesin lento 1951 – Turkish Airlinesin Boeing 737-800 joutui onnettomuuteen Schipholin lentoasemalla. Yhdeksän ihmistä kuoli, mukaan lukien kolme lentäjää. Koneessa oli 135 matkustajaa. Kone hajosi kolmeen osaan. Yhtiölle on vuoden 1959 jälkeen sattunut myös 13 muuta ihmishenkiä vaatinutta onnettomuutta.
 16. tammikuuta 2017 Turkish Airlinesin lento 6491 putosi Kirgisiassa. Onnettomuudessa kuoli 39 ihmistä, joista 35 oli maassa. Kone oli Boeing 747-400F.

 Lähteet 

 Aiheesta muualla 
Turkish Airlines
Turkish Airlines Maintenance Center 

Luokka:Turkkilaiset lentoyhtiöt
Luokka:Kansalliset lentoyhtiöt
Luokka:Seulonnan keskeiset artikkelit
Luokka:Star Alliance
Luokka:Turkkilaiset valtionyhtiöt